Pechu di kalumba

Pechu di kalumba ta un instrumento musikal tradishonal di Kòrsou. E ta un tipo di arko musikal ku ta forma parti di e herensia kultural i di e músika folklóriko di e isla. E instrumento ta probablemente derivá for di e benta, un otro arko musikal tradishonal di Kòrsou.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 446.

 Deskripshon 
E pechu di kalumba ta wòrdu trahá na man i ta basá riba e mesun prinsipio akústiko ku e benta. Sinembargo, mientras ku e benta ta usa fibra di koko pa mara e bog, e pechu di kalumba ta usa liña di piska òf waya, loke ta duna e instrumento un sonoridat distinto.

E instrumento ta wòrdu toká ku e dede índise, sin usa un manigueta. Pa oumenta e resonansia, hopi biaha ta usa un bleki bashi òf un otro resipiente di metal: e punta di e bog ta wòrdu di stèns riba e rant di e bleki, kreando asina un kaha resonadó.Pechu di kalumba, Encyclopedie van Curaçao (2008) 

Un forma similar di e arko musikal aki tin presensia den Afrika Sentral, spesialmente na Uganda i Repúblika Sentral Afrikano. Den e vershonnan afrikano,  normalmente e bog mes, i no solamente e punta, ta konektá na e drum di metal.

 Uso tradishonal 
Histórikamente, e pechu di kalumba tabata wòrdu usá pa familiarisá muchanan ku ritmonan di baile i músika. Durante e interpretashonnan, tabata kanta repetidamente e frase:

        “Pechu di kalumba, b’a kibra mi lomba.”

Awendia, e pechu di kalumba ta wòrdu toká prinsipalmente den tayer, demostrashon i presentashonnan musikal tradishonal, hopi biaha hunto ku otro instrumentonan tipiko di Kòrsou di antaño, manera e matrimonial, triangel, tambú grandi, i raspu di kalbas.

Kategoria:Instrumento musikal
Kategoria:Kòrsou